
PARLAMENTUL ROMÂNIEI

	   Comisia pentru agricultură, silvicultură, industrie alimentară şi servicii  specifice
	                                                                             Data, 05.11.2003

                                                                             Nr.24/460


 R A P O R T 
asupra proiectului de Lege pentru aprobarea Ordonanţei de urgenţă a Guvernului nr.98/2003 privind unele măsuri de întărire a pazei pădurilor proprietatea persoanelor fizice şi pentru modificarea art.31 din Ordonanţa Guvernului nr.96/1998 privind reglementarea regimului silvic şi administrarea fondului forestier naţional   


Comisia pentru agricultură, silvicultură, industrie alimentară şi servicii specifice a fost sesizată în fond, spre dezbatere şi avizare în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.98/2003 privind unele măsuri de întărire a pazei pădurilor proprietatea persoanelor fizice şi pentru modificarea art.31 din Ordonanţa Guvernului nr.96/1998 privind reglementarea regimului silvic şi administrarea fondului forestier naţional, transmis cu adresa nr.646 din 23 octombrie 2003.


La întocmirea raportului, Comisia a avut în vedere avizul Consiliului Legislativ, avizul Comisiei juridică, de disciplină şi imunităţi, avizul Comisiei pentru administraţie publică, amenajarea teritoriului şi echilibru ecologic.


Proiectul de lege are ca obiect de reglementare asigurarea pazei pădurilor proprietatea persoanelor fizice, păduri care nu sunt administrate prin structuri silvice autorizate.

Proiectul de Lege pentru aprobarea Ordonanţei de urgenţă a Guvernului nr.98/2003 privind unele măsuri de întărire a pazei pădurilor proprietatea persoanelor fizice şi pentru modificarea art.31 din Ordonanţa Guvernului nr.96/1998 privind reglementarea regimului silvic şi administrarea fondului forestier naţional face parte din categoria legilor organice, potrivit prevederilor art.73 din Constituţie.

La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor domnul  Adam Crăciunescu  –  secretar de stat  în  Ministerul Agriculturii, Pădurilor, Apelor şi Mediului. 

La lucrările comisiei au fost prezenţi  32 de deputaţi, din cei 33 de membri ai comisiei.

Raportul comisiei a fost adoptat în unanimitate, în şedinţa din  05.11.2003.  

În urma dezbaterii, Comisia propune admiterea cu modificări şi completări a proiectului de lege.

I. Amendamente admise

În urma dezbaterii, Comisia propune adoptarea proiectului de lege cu următoarele amendamente: 

	Nr. Crt.
	Text iniţial


	Text propus de Comisie 

(autorul amendamentului)
	Motivarea 

propunerii amendamentelor

	0
	1
	2
	3

	1. 
	Titlul legii 

L E G E

pentru aprobarea Ordonanţei de urgenţă a Guvernului nr.98/2003 privind unele măsuri de întărire a pazei pădurilor proprietatea persoanelor fizice şi pentru modificarea art.31 din Ordonanţa Guvernului nr.96/1998 privind reglementarea regimului silvic şi administrarea fondului forestier naţional
	Nemodificat.
	

	2. 
	Articol unic – Se aprobă Ordonanţa de urgenţă a Guvernului nr.98/2003 privind unele măsuri de întărire a pazei pădurilor proprietatea persoanelor fizice şi pentru modificarea art.31 din Ordonanţa Guvernului nr.96/1998 privind reglementarea regimului silvic şi administrarea fondului forestier naţional. 
	Articol unic – Se aprobă Ordonanţa de urgenţă a Guvernului nr.98/2003 privind unele măsuri de întărire a pazei pădurilor proprietatea persoanelor fizice şi pentru modificarea art.31 din Ordonanţa Guvernului nr.96/1998 privind reglementarea regimului silvic şi administrarea fondului forestier naţional, publicată în Monitorul Oficial al României, Partea I, nr.744 din 23 octombrie 2003, cu următoarele modificări şi completări: 
	Pentru respectarea normelor de tehnică legislativă.

	3. 
	ORDONANŢĂ DE URGENŢĂ

privind unele măsuri de întărire a pazei pădurilor proprietatea persoanelor fizice şi pentru modificarea art.31 din Ordonanţa Guvernului nr.96/1998 privind reglementarea regimului silvic şi administrarea fondului forestier naţional

	Titlul ordonanţei se modifică şi va avea următorul cuprins: 

„ORDONANŢĂ DE URGENŢĂ 

privind unele măsuri de întărire a pazei pădurilor proprietatea persoanelor fizice”  
Deputat Marian Ianculescu – PSD

Deputat Petre Posea – PSD

Deputat Dorel Crăciun – PSD

Deputat Ştefan Ion - PSD
	Partea a doua a titlului nu este necesar de inclus în titlu pentru că se referă tot la o măsură de întărire a pazei pădurilor respective.

	4. 
	Art.I. – Prin derogarea de la prevederile art.70 din Legea nr.26/1996 – Codul silvic, ale art.8 alin.(1) lit.b) teza I şi art.15 din Ordonanţa Guvernului nr.96/1998 privind reglementarea regimului silvic şi administrarea fondului forestier naţional, republicată, Regia Naţională a Pădurilor asigură paza pădurilor proprietatea persoanelor fizice, care nu sunt administrate prin structuri silvice autorizate, în vederea păstrării integrităţii, prevenirii tăierilor ilegale, distrugerii sau degradării vegetaţiei forestiere, păşunatului abuziv, braconajului şi a altor fapte infracţionale sau contravenţionale.
	Art.I se modifică şi va avea următorul cuprins: 

    „Art.I. - Prin derogarea de la prevederile art.70 alin.1 din Legea nr.26/1996 – Codul silvic, ale art.8 alin.(1) lit.b) teza I şi art.15 alin.(1) din Ordonanţa Guvernului nr.96/1998 privind reglementarea regimului silvic şi administrarea fondului forestier naţional, republicată, Regia Naţională a Pădurilor asigură paza pădurilor proprietatea persoanelor fizice, care nu sunt administrate prin structuri silvice autorizate, în vederea păstrării integrităţii, prevenirii tăierilor ilegale, distrugerii sau degradării vegetaţiei forestiere, păşunatului abuziv, braconajului şi a altor fapte infracţionale sau contravenţionale”.

Deputat Marian Ianculescu – PSD

Deputat Petre Posea – PSD

Deputat Dorel Crăciun – PSD

Deputat Ştefan Ion - PSD
	Alineatul 1 al art.70 face obiectul derogării respective, iar alineatul 3 al art.70 nu mai reclamă derogare, pentru că el prevede posibilitatea asigurării pazei pădurilor respective de structurile silvice din cadrul RNP.

Numai alin.(1), teza 1 a art.15 din Ordonanţa de urgenţă a Guvernului nr.96/1998, modificată şi completată prin Legea nr.75/2002, necesită derogarea respectivă. Alin.(2) şi alin.(3) ale art.15 creează condiţii ca respectivele păduri să fie păzite de structurile silvice ale RNP.

	5. 
	Art.II – Fondurile necesare îndeplinirii obligaţiei prevăzute la art.I se asigură din resursele Regiei Naţionale a Pădurilor.
	Art.II se modifică şi va avea următorul cuprins: 

     „Art.II. – (1) Fondurile necesare îndeplinirii obligaţiei prevăzute la art.I se asigură din resursele Regiei Naţionale a Pădurilor. În situaţiile în care Regia Naţională a Pădurilor înregistrează pierderi prin aplicarea prevederilor prezentei ordonanţe de urgenţă, acestea vor fi suportate de la bugetul de stat. 

       (2) În aplicarea prevederilor prezentei ordonanţe de urgenţă structura şi fondul de salarii ale Regiei Naţionale a Pădurilor vor fi dimensionate în mod corespunzător”.

Deputat Marian Ianculescu – PSD

Deputat Petre Posea – PSD

Deputat Dorel Crăciun – PSD

Deputat Ştefan Ion - PSD
	Asigurarea pazei pădurilor proprietate privată aparţinând  persoanelor fizice reclamă personal silvic de pază în plus, cheltuieli suplimentare care ar putea să afecteze rentabilitatea agentului economic respectiv. 

	6. 
	
	După Art.II se introduce un articol nou, Art.II1, cu următorul cuprins: 

    „Art.II1. - Preluarea în pază de către structurile silvice de stat a pădurilor proprietate privată aparţinând persoanelor fizice se va face prin controale de fond executate în prezenţa proprietarului, incluse într-un contract de comodat”.

Deputat Marian Ianculescu – PSD

Deputat Mircea Toader – PD
	Se întăreşte, astfel, mai mult responsabilitate personalului silvic însărcinat cu paza pădurilor respective. 

	7. 
	 Art.III – Articolul 31 din Ordonanţa Guvernului nr.96/1998 privind reglementarea regimului silvic şi administrarea fondului forestier naţional, aprobată cu modificări prin Legea nr.141/1999, republicată în Monitorul Oficial al României, Partea I, nr.122 din 26 februarie 2003, se modifică şi va avea următorul cuprins:

      „Art.31 – (1) Încălcarea prevederilor art.9 alin.(1) lit.a) constituie infracţiune şi se pedepseşte cu închisoare de la 2 la 10 ani şi interzicerea unor drepturi.

    (2) Materialul lemnos rezultat se confiscă, iar dacă acesta nu se găseşte, infractorul este obligat la plata contravalorii acestuia. 

   (3) Infractorul este obligat, de asemenea, să aducă terenul forestier în starea de a fi plantat şi să asigure plantarea acestuia, conform documentaţiei tehnice de specialitate, ambele operaţiuni făcându-se pe cheltuiala sa. 

   (4) Favorizarea la săvârşirea infracţiunii prevăzută în alin.(1) se pedepseşte potrivit art.264 din Codul penal.
	Art.III se modifică şi va avea următorul cuprins: 

   „Art.III. - Articolul 31 din Ordonanţa Guvernului nr.96/1998 privind reglementarea regimului silvic şi administrarea fondului forestier naţional, aprobată cu modificări prin Legea nr.141/1999, republicată în Monitorul Oficial al României, Partea I, nr.122 din 26 februarie 2003, se modifică şi va avea următorul cuprins:

      „Art.31 – (1) Încălcarea prevederilor art.9 alin.(1) lit.a) constituie infracţiune şi se pedepseşte cu închisoare de la 2 la 10 ani şi interzicerea unor drepturi.

    (2) Materialul lemnos rezultat se confiscă şi se valorifică potrivit legii.

   (3) Infractorul este obligat, de asemenea, să aducă terenul forestier în starea de a fi plantat şi să asigure plantarea acestuia, conform documentaţiei tehnice de specialitate, ambele operaţiuni făcându-se pe cheltuiala sa. 

   (4) Favorizarea la săvârşirea infracţiunii prevăzută în alin.(1) se pedepseşte potrivit art.264 din Codul penal.

Deputat Mircea Toader – PD 
	Textul eliminat este superfluu.


II . Amendamente respinse


În cursul dezbaterii, Comisiile  a respins următorul amendament: 

	Nr. crt.
	Text iniţial


	Amendament propus şi autorul acestuia
	Motivare 



	0
	1
	2
	3

	1. 
	Art.III. – 

............................................................

      „Art.31 – (1) Încălcarea prevederilor art.9 alin.(1) lit.a) constituie infracţiune şi se pedepseşte cu închisoare de la 2 la 10 ani şi interzicerea unor drepturi.


	La Art.III, alin.(1) al art.31 se modifică şi va avea următorul cuprins:

      Art.III. – 

      „Art.31 – (1) Încălcarea prevederilor art.9 alin.(1) lit.a) constituie infracţiune şi se pedepseşte cu închisoare de la 10 la 20 ani şi interzicerea unor drepturi”.

Deputat B-Garda Dezso - UDMR
	1. Se impune o mărire şi mai drastică a cuantumului pedepselor de privare de libertate pentru că măsurile valabile până la apariţia Ordonanţei de urgenţă a Guvernului nr.98/2003 n-au avut efecte majore privind reducerea nivelului de tăieri ilegale de masă lemnoasă din pădurile aparţinând persoanelor fizice respectiv unităţilor administrativ teritoriale.   

2. La astfel de infracţiuni nu este necesară mărirea nivelului pedepsei.


PREŞEDINTE,







SECRETAR,







Ioan BÂLDEA      






Victor NEAGU

Întocmit: Cons.Anton Păştinaru

